วรรณผุดกองทุนลุยหุ้นจิ๋ว
&nbsp;
20 ส.ค. 2554

โพสต์ทูเดย์ — บลจ.วรรณ คลอดกองทุนวรรณ อิควิตี้ 15% บุลเล็ต ฟันด์ เน้นหุ้นขนาดกลางเล็ก เชื่อโตดี หนีต่างชาติทำกำไรหุ้นใหญ่
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า ระหว่างวันที่ 1523 พ.ย. 2553 นี้บริษัทเปิดขายหน่วยลงทุนครั้งแรกของกองทุนเปิดวรรณ อิควิตี้ 15% บุลเล็ต ฟันด์ (ONEBULLET) ลงทุนขั้นต่ำ 1 หมื่นบาท เน้นลงทุนในหุ้นขนาดกลางและเล็ก ตั้งเป้าที่ 15% 
กองทุนนี้มีลักษณะพิเศษ คือเมื่อครบกำหนดอายุประมาณ 15 เดือน หรือเมื่อกองทุนมีมูลค่าหน่วยลงทุนตั้งแต่ 11.50 บาท หรือเพิ่มขึ้น 15% ของมูลค่าหน่วยลงทุนที่เสนอขายครั้งแรกเป็นเวลา 3 วันทําการติดต่อกัน บริษัทจัดการจะดําเนินการรับซื้อคืนหน่วยลงทุน
“เชื่อว่าตลาดหุ้นจะพักฐานสั้นๆ หลังบริษัทจดทะเบียนทยอยประกาศผลประกอบการไตรมาส 3 ออกมาแล้ว ประกอบกับปัญหาหนี้ในยุโรปที่สร้างความกังวลให้ผู้ลงทุนอีกครั้ง แต่ก็ยังเชื่อว่าแนวโน้มดัชนีอยู่ในขาขึ้นระยะยาว ประกอบกับสภาพคล่องของโลกที่ยังอยู่ระดับสูง” นายมนรัฐ กล่าว
นอกจากนี้ การเร่งใช้จ่ายและลงทุนของภาครัฐบาลและวัฏจักรการลงทุนรอบใหม่ของประเทศ จึงคาดว่าผลตอบแทนของตลาดของปี 2554 จะอยู่ในช่วง 1520% โดยหุ้นที่คาดว่าจะเป็นตัวนำตลาดจะเป็นหุ้นขนาดกลางถึงเล็กที่อยู่ในกลุ่มวัสดุก่อสร้าง ซึ่งได้รับปัจจัยบวกจากทั้งการลงทุนและการฟื้นฟูความเสียหายจากภาวะน้ำท่วม กลุ่มที่ได้รับประโยชน์จากการบริโภคในประเทศที่ยังเติบโตต่อเนื่อง รวมถึงกลุ่มอาหารและเกษตรที่ได้รับอานิสงส์จากภัยธรรมชาติทั่วโลกที่ทำให้ผลผลิตลดลง
“หุ้นขนาดกลางและเล็กจะได้เปรียบหุ้นขนาดใหญ่ เพราะเชื่อว่าดัชนีที่ปรับขึ้นมาจากระดับ 730 จุด เป็น 1,000 จุด หรือ 35% นักลงทุนต่างชาติเริ่มชะลอการซื้อ สลับขายทำกำไรในหุ้นบางตัว ดังนั้นหุ้นใหญ่อาจถูกกดดันอีกและเชื่อว่ากระแสเงินทุนและสภาพคล่องที่ล้นในประเทศจะผลักดันหุ้นขนาดกลางและเล็ก ซึ่งมีกำไรเติบโตดีกว่าและสัดส่วนราคาต่อกำไรต่อหุ้น (พีอี) ถูก กว่าหุ้นใหญ่” นายมนรัฐ กล่าว
นอกจากนี้บลจ.วรรณ ร่วมออกบูธในงาน SET in the city 2010 ณ รอยัล พารากอนฮอล์ ชั้น 5 สยามพารากอน ระหว่างวันที่ 1821 พ.ย. 53 นี้ ผู้ที่สนใจลงทุนในกองทุนเปิด วรรณ อิควิตี้ 15% บุลเล็ต ฟันด์ สามารถสอบถามรายละเอียดเพิ่มเติมได้ที่บูธบลจ.วรรณ โดยผู้ลงทุนจะได้พบโปรโมชั่นพิเศษภายในงาน